



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	        Bucureşti,   19 februarie 2019
                  Nr. PLx.  435/2018


A V I Z 

asupra proiectului de Lege pentru modificarea şi completarea Ordonanţei de Guvern nr.20/1994 privind măsuri pentru reducerea riscului seismic al construcţiilor existente, pentru modificarea art.43 alin.(1) din Legea nr.500/2002 privind finanţele publice, precum şi pentru modificarea art.45 alin.(1) din Legea nr.273/2006 privind finanţele publice locale
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunități a fost sesizată, spre avizare, cu proiectul de Lege pentru modificarea şi completarea Ordonanţei de Guvern nr.20/1994 privind măsuri pentru reducerea riscului seismic al construcţiilor existente, pentru modificarea art.43 alin.(1) din Legea nr.500/2002 privind finanţele publice, precum şi pentru modificarea art.45 alin.(1) din Legea nr.273/2006 privind finanţele publice locale, trimis cu adresa nr. PLx. 435 din 3 septembrie 2018, înregistrat în cadrul Comisiei juridice sub nr.4c-13/690 din 05.09.2018.
Camera Deputaţilor este Cameră decizională, conform dispoziţiilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor.
Senatul a adoptat proiectul de lege în şedinţa din data de 27 iunie 2018. 

Iniţiativa are ca obiect de reglementare modificarea şi completarea Ordonanţei Guvernului nr.20/1994, precum şi modificarea Legii nr.500/2002 şi a Legii nr.273/2006, în scopul expertizării, până la data de 1 iunie 2024, a tuturor construcțiilor cu destinația de spital, policlinică sau dispensar medical, în vederea încadrării acestora în clasă de risc seismic.
În şedinţa din data de 19 februarie 2019, potrivit art. 61 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil al Consiliului Legislativ, cu observaţii şi propuneri, transmis cu nr. 298/2018.

În urma dezbaterilor, Comisia juridică, de disciplină şi imunităţi a hotărât să acorde aviz favorabil proiectului de lege. 
Potrivit dispoziţiilor art. 73 din Constituţia României, republicată, prin obiectul său de reglementare, proiectul de act normativ se încadrează în categoria legilor ordinare.
 PREŞEDINTE,                               
                                                  SECRETAR,

         Nicușor HALICI                                                                     Aida Cristina CĂRUCERU

Consilier parlamentar,

Alina Grigorescu

